Pielikums

Daugavpils valstspilsētas pašvaldības domes

2025.gada \_\_\_.\_\_\_\_\_\_\_\_\_\_

lēmumam Nr.\_\_\_\_

**Projekta “Klimatneitrāla nākotne: pašvaldību iniciatīvas un risinājumi” SMARTFORM** **apraksts**

|  |  |
| --- | --- |
| **Projekta iesniedzējs (vadošais partneris):** | Pētījumu un tehnoloģiju centrs "Hellas" (CERTH), Grieķija |
| **Projekta nosaukums angļu valodā:** | Accelerating EU mission on net-zero transition through community-led innovation |
| **Projekta akronīms, Nr.:** | SMARTFORM, Nr. 03C0854 |
| **Projekta partneri:** | 1. Rietummaķedonijas reģions (Grieķija); 2. Sligo novada dome (Īrija); 3. Attīstības un sabiedrisko darbu administrācijas ministrija (Rumānija); 4. Bukarestes-Ilfovas starpkopienu attīstības asociācija sabiedriskā transporta jomā (TPBI) (Rumānija); 5. Beranes pašvaldība (Montenegro); 6. Edinecas pilsētas dome (Moldova); 7. Trebiņes pilsēta (Bosnijas un Hercegovina); 8. **Daugavpils valstspilsētas pašvaldība (Latvija)**; 9. Bēkdalenas pašvaldība (Nīderlande). |
| **Finansēšanas avots:** | ES programmas Interreg Eiropa |
| **Projekta ilgums:** | 01.05.2025. – 31.07.2029. |
| **Projekta izmaksas:** | Projekta kopējais budžets 1 649 530.00 EUR.  Daugavpils pašvaldības budžets 173 100.00 EUR, t.sk.  ES finansējums 80% – 138 480.00 EUR;  Valsts budžeta finansējums 10% – 17 310.00 EUR;  Daugavpils pašvaldības līdzfinansējums 10% – 17 310.00 EUR |
| **Projekta mērķis un aktivitātes:** | Projekta mērķis ir stiprināt pašvaldību un to sadarbības partneru kapacitāti klimatneitralitātes sasniegšanai, izmantojot pieredzes apmaiņu, kopīgu mācīšanos un praktisku risinājumu ieviešanu. Projekts veicina efektīvāku pāreju uz zaļāku, gudrāku un ilgtspējīgāku pilsētvidi, integrējot klimatneitralitātes stratēģijas vietējā līmenī.  Projekta ietvaros plānotas šādas aktivitātes:   * **Pilsētu mentoringa programma**, kas savienos dažādos klimatpārejas posmos esošas pilsētas, lai veicinātu zināšanu apmaiņu un atbalstu klimatneitralitātes mērķu sasniegšanai. * **Pieredzes apmaiņas vizītes**, kurās pašvaldību pārstāvji un eksperti iepazīs labās prakses piemērus dekarbonizācijas un ilgtspējīgas attīstības jomā. * **Tematiskie semināri un apmācības**, kuros tiks apspriesti efektīvākie vietējie un starptautiskie risinājumi energoefektivitātei, aprites ekonomikai, ilgtspējīgam transportam un zaļajai infrastruktūrai. * **Kopienu līdzdalības pasākumi**, lai veicinātu iedzīvotāju iesaisti lēmumu pieņemšanā un kopradē, izmantojot Dzīvās laboratorijas un interaktīvas darba sesijas. * **Stratēģiskais sadarbības tīkls**, kas apvienos pašvaldības, pētniecības institūtus un reģionālos partnerus, lai veicinātu ilgtspējīgas politikas un risinājumu ieviešanu.   Projekta īstenošana veicinās vietējā un starptautiskā līmeņa sadarbību, lai atbalstītu pāreju uz klimatneitrālu un ilgtspējīgu Eiropu.  Projekta ietvaros īpaša uzmanība tiks pievērsta esošā Daugavpils ilgtspējīgas enerģijas un klimata rīcības plāna līdz 2027. gadam pilnveidošanai un nākamā attīstības plāna izstrādei, balstoties uz iegūto pieredzi, labās prakses piemēriem un iesaistīto pušu sadarbību. |

Daugavpils valstspilsētas domes priekšsēdētājs A.Elksniņš